भारत-तिब्बत सम्बन्ध
कहा जाता है कि भारत-तिब्बत संबंधों की शुरुआत छठी शताब्दी ई० में तब हुई जब बौद्ध धर्म भारत से प्रसरित होकर तिब्बत पहुँचा। 1959 में तिब्बती विद्रोह के असफल होने के बाद दलाई लामा बचकर भारत आ गये। तब से ही निर्वासित तिब्बतियों को भारत में शरण दी गई है और भारत सरकार ने उन्हें देश के 10 राज्यों में 45 आवासीय बस्तियों में ठहराया है। सरकारी आंकड़ों के अनुसार, 2011 में लगभग डेढ़ लाख तिब्बती शरणार्थी थे जिनकी संख्या घटकर 2018 में 85 हजार रह गयी। बहुत से तिब्बती अब भारत छोड़कर तिब्बत तथा अन्य देशों जैसे संयुक्त राज्य अमेरिका या जर्मनी जा रहे हैं। 1947 में भारत की स्वतंत्रता के तुरन्त बाद भारत सरकार ने तिब्बत को एक स्वतंत्र देश माना था। किन्तु हाल ही में इस मामले की संवेदनशीलता को देखते हुए तिब्बत को चीन का हिस्सा माना गया है।